
	Comisia pentru buget, finanţe şi bănci
Bucureşti,        

Nr. 22/612/06.09.2010
	
	Comisia pentru muncă şi protecţie socială
Bucureşti,

Nr. 27/595/o6.o9.2010


Biroul Permanent

al

Camerei  Deputaţilor

Vă înaintăm, alăturat, raportul comun asupra proiectului de Lege privind modificarea art.16 lit.e) din Legea nr. 44/1994 privind veteranii de război, precum   şi unele drepturi ale invalizilor şi văduvelor de război, şi pentru completarea art. 284 din Legea nr. 571/2003 privind Codul fiscal nr.PL.x 548 din  2 noiembrie 2009.
	PREŞEDINTE,

Viorel Ştefan


	PREŞEDINTE,

Victor Paul Dobre

	Comisia pentru buget, finanţe şi bănci
Bucureşti,        

Nr. 22/612/06.09.2010
	
	Comisia pentru muncă şi protecţie socială

Bucureşti,

Nr. 27/595/06.09.2010


RAPORT COMUN
asupra proiectului de Lege privind modificarea art.16 lit.e) din Legea nr. 44/1994 privind veteranii de război, precum   şi unele drepturi ale invalizilor şi văduvelor de război, şi pentru completarea art. 284 din Legea nr. 571/2003 privind Codul fiscal
Cu adresa nr. PLx 548 din 2 noiembrie 2009, Biroul Permanent conform art.95  din Regulamentul Camerei Deputaţilor, republicat, a sesizat, pentru examinare şi avizare în fond, Comisia pentru buget, finanţe şi bănci  şi Comisia pentru muncă şi protecţie socială, cu  proiectul de Lege privind modificarea art.16 lit.e) din Legea nr. 44/1994 privind veteranii de război, precum şi unele drepturi ale invalizilor şi văduvelor de război, şi pentru completarea art. 284 din Legea nr. 571/2003 privind Codul fiscal.

Prezentul proiect de Lege are ca obiect de reglementare scutirea de la plata impozitelor şi taxelor locale, precum şi de la plata impozitului pentru terenurile agricole(nu arabile, aşa cum prevede reglementarea iniţială) în suprafaţă de până la 5 ha, atât a veteranilor de război, cât şi a văduvelor necăsătorite ale veteranilor de război.

La întocmirea raportului s-au avut în vedere avizele Comisiei juridice , de disciplină şi imunităţi, Comisiei pentru apărare, ordine publică şi siguranţă naţională, Comisiei pentru egalitate de şanse pentru femei şi bărbaţi  şi  Consiliului Legislativ.

Proiectul de Lege a fost adoptat de Senat în şedinţa din data de 27 octombrie 2009.

Proiectul de Lege, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat este de competenţa decizională a Camerei Deputaţilor .
În raport de obiectul şi conţinutul său, proiectul de Lege face parte din categoria legilor organice.
În conformitate cu prevederile art. 61 şi 63 din regulamentul Camerei Deputaţilor, republicat, cele două comisii au examinat proiectul de Lege în şedinţe separate. Astfel, Comisia pentru buget, finanţe şi bănci a examinat proiectul de Lege în şedinţa din data de 15 decembrie 2009, iar Comisia pentru muncă şi protecţie socială în şedinţa din 30 iunie 2010.
La lucrările Comisiei pentru buget, finanţe şi bănci au participat  30 deputaţi, din totalul de 33 membri ai comisiei, iar la lucrările Comisiei pentru muncă şi protecţie socială au fost prezenţi 19 deputaţi din totalul de 19 membri ai comisiei.
La dezbaterea proiectului de Lege a participat la Comisia pentru buget, finanţe şi bănci, în conformitate cu prevederile art. 54 şi 55 din Regulamentul Camerei Deputaţilor, republicat, doamna Popescu Anca- consilier în Ministerul Finanţelor Publice, iar la Comisia pentru muncă şi protecţie socială domnul Dumitru Comoiu – secretar de stat în Ministerul Muncii, Familiei şi Protecţiei Sociale.
In urma dezbaterii proiectului de Lege privind modificarea art.16 lit.e) din Legea nr. 44/1994 privind veteranii de război, precum   şi unele drepturi ale invalizilor şi văduvelor de război, şi pentru completarea art. 284 din Legea nr. 571/2003 privind Codul fiscal,  membrii celor două comisii au hotărât, cu majoritate de voturi, respingerea proiectului de Lege deoarece prezentul act normativ are acelaşi obiect de reglementare cu Proiectul de Lege pentru modificarea şi completarea art. 284 din Legea nr. 571/2003 privind Codul Fiscal al României(PLx 576/2009), pentru care membrii comisiei au hotărât întocmirea unui raport de adoptare.
	PREŞEDINTE,

Viorel Ştefan


	PREŞEDINTE,

Victor Paul Dobre

	SECRETAR,

Iuliu Nosa

	SECRETAR,

Kerekes Karoly


	Şef serviciu,

Consilier parlamentar Roşu Gica


	
	Şef serviciu,

Consilier parlamentar Elena Mesaroş


	Întocmit,

Consilier parlamentar Ene Giorgiana
	
	Expert parlamentar Monica Rallu Curta

